Николай Лилиев
Не скърби по звучали насъне вълни…

chitanka.info

Не скърби по звучали насъне вълни,

по отронени в буря треви,

забрави

вси печали

и спомени!

Мрачини ли ни чакат?

Може би.

Може би светлини.

Забрави светлината и мрака!

Не скърби по звучали насъне вълни,

не простирай напусто ръце,

и живей, мое бедно сърце,

без печали

и спомени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.